Էվան Ռեյչել Վուդ

**Էվան Ռեյչել Վուդ** (, ), ամերիկացի դերասանուհի, մոդել և երաժիշտ։ Վուդը դերասանական կարիերան սկսել է սերիալներում կամեո դերերով` հայտնվելով այնպիսի սերիալներում, ինչպիսիք են՝ «Շերիֆը անդրաշխարհից» (1995-1996 թվականներ) և «Էլի ու նորից» (1999-2002 թվականներ)։ Նրա առաջին գլխավոր դերը մեծ էկրանին եղել է «Թաքուն ճանապարհ Չինաստան» ֆիլմում (1998 թվական), մինչդեռ նրա կարիերայի թռիչքը եղել է «Տասներեք» (2003 թվական) դրամայում խնդրահարույց դեռահաս Թրեյսի Ֆրիլենդի դերը, որը նրան բերել է «Ոսկե գլոբուս» մրցանակի անվանակարգ։

Վուդը շարունակել է դերասանական կարիերան՝ նկարահանվելով հիմնականում անկախ ֆիլմում։ Վուդը հայտնվել է «Սատանան մարմնում» (2005 թվական), «Դա տեղի է ունեցել հովտում» (2005 թվական), «Սուր եզրին» (2006 թվական) ֆիլմերում, ինչպես նաև «Տիեզերքի միջով» մեծ բյուջետային մյուզիքլում (2007 թվական)։ 2008 թվականից նա սկսեց ավելի շատ հայտնվել զանգվածային կինոյում և նկարահանվեց այնպիսի ֆիլմերում, ինչպիսիք են «Ռեսթլերը» (2008 թվական), «Թող լինի այն ինչ կլինի» (2009 թվական) և «Մարտի իդեր» (2011 թվական)։ Վուդը նույնպես վերադարձավ հեռուստատեսություն` «Իրական արյուն» սերիալում կատարելով Սոֆի-էն Լեկլերկի դերը (2009-2011 թվականններ) և Վեդա Փիրսը «Միլդրեդ Փիրս» մինի սերիալում (2011 թվական), դրանցից վերջինը նրան վաստակեց Ոսկե գլոբուս և Էմմի անվանակարգեր` որպես երկրորդ պլանի լավագույն դերասանուհի։ 2016 թվականից սկսած` Վուդը կատարում է Դոլորես Աբերնատիի դերը HBO-ի «Վայրի արևմուտքի աշխարհը» հեռուստասերիալում, որի համար արժանացել է հեռուստատեսային քննադատների ընտրության մրցանակին, ինչպես նաև առաջադրվել է «Ոսկե գլոբուսի» և «Էմմիի»։

## Վաղ տարիներ
Վուդը ծնվել է Հյուսիսային Կարոլինա նահանգի Ռոլի քաղաքում` հրեական ընտանիքում։ Նրա մայրը` Սառա Լին Մուրը, դերասանուհի է, ռեժիսոր և դերասանության ուսուցիչ։ Նրա հայրը` Այրա Դեյվիդ Վուդ III-ը, տեղի հայտնի դերասան, երգիչ, թատրոնի տնօրեն և դրամատուրգ է։ Նա «Theatre in the Park» թատերական ընկերության գործադիր տնօրենն է։ Եղբայրը` Այրա Դեյվիդ Վուդ IV-ը, նույնպես դերասան է։ Նա ունի նաև երկու այլ եղբայրներ` Դանան և Թոմասը, և քույրը` Ադենը։ Նրա հորաքույրը` Քերոլ Ուինսթեդ Վուդը, Հոլիվուդում բեմադրող նկարիչ էր։

Վուդը և նրա եղբայրները մեծանալիս հաճախ էին խաղում թատերական ներկայացումներում։ 1987 թվականին նա խաղացել է հոր «Սուրբ Ծննդյան երգ» բեմադրության մեջ, երբ նա ընդամենը մի քանի ամսական էր։ Հետագայում Վուդը մարմնավորել է Սուրբ Ծննդյան Անցյալի Ուրվականը թատրոնի մի քանի բեմադրություններում, իսկ ավելի ուշ նկարահանվել է Հելեն Քելլերի դերում իր մոր հետ «Հրաշագործը» բեմադրության մեջ` հոր ղեկավարությամբ։ 1996 թվականին Վուդի ծնողները բաժանվեցին, և նա իր մոր հետ տեղափոխվեց Լոս Անջելես՝ Կալիֆոռնիա։

12 տարեկանում Վուդը ստացել է թեկվոնդոյի սև գոտի։ Նա տնային կրթություն է ստացել և ավագ դպրոցի դիպլոմ ստացել 15 տարեկանում։

## Կարիերա
### 1994-2000 թվականներ
Վուդը սկսել է դերասանուհու կարիերան` 1994 թվականից նկարահանվելով մի քանի հեռուստասերիալներում, ինչպիսիք են՝ «Ամերիկյան գոթիկա», «Պրոֆայլեր» և «Էլի ու նորից»։

Վուդի առաջին նշանավոր դերը էկրանին եղել է 1997 թվականի ցածր բյուջեով «Թաքուն ճանապարհ Չինաստան» ֆիլմում։ Ֆիլմը Չիկագոյի միջազգային մանկական կինոփառատոնում արժանացել է մանկական ժյուրիի մրցանակի։ Վուդը հիշում է, որ այս դերն ի սկզբանե դժվար էր իր համար, բայց նշում է, որ այն, ի վերջո, հանգեցրեց նրան այն որոշմանը, որ դերասանությունը մի բան է, որը նա երբեք չի ցանկանա թողնել։ Նույն թվականին նա դեր է խաղացել «Գործնական մոգություն» ֆիլմում, ռեժիսոր Գրիֆին Դանի ֆանտաստիկ ֆիլմում՜ Սանդրա Բուլոքի և Նիկոլ Քիդմանի գլխավոր դերերում։

### 2001-2005 թվականներ
2001 թվականին թողարկվում է «Փոքրիկ գաղտնիքներ» երիտասարդական կատակերգությունը, որտեղ Վուդը մարմնավորում է սկսնակ 14-ամյա ջութակահարուհի Էմիլի Լինդստրոմին։ Այս դերի համար նա առաջադրվել է *Young Artist Awards* մրցանակի` Լավագույն առաջատար երիտասարդ դերասանուհի անվանակարգում։ Նույն թվականին Վուդը երկրորդ պլանի դեր խաղաց «Սիմոնա» գիտաֆանտաստիկ ֆիլմում։

Դրան հաջորդեց իր դերը «Տասներեք» ֆիլմում։ Նա Վուդին բերեց Ոսկե գլոբուս և էկրանային դերասանների Գիլդիայի անվանակարգեր։ Ֆիլմի թողարկման պահին նա նկարահանվել է *[[Vanity Fair]]* ամսագրի շապիկի համար։ Նույն թվականին հաջորդեց դերը «Վերջին արշավանքը» ֆիլմում, որտեղ նա մարմնավորեց առևանգված դստերը` Լիլի Գիլքսոնին, ինչպես նաև դերը «C.S.I.: հանցագործության վայրը» դրվագում։ Նրա հետագա դերերը եղել են մռայլ անկախ ֆիլմերում, ինչպիսիք են «Սատանան մարմնում» և «Դա տեղի ունեցավ հովտում»։

2005 թվականին Վուդը նկարահանվել է «Զայրույթի տեսանելիությունը» ֆիլմում։ Նույն թվականին նա նկարահանվել է Green Day խմբի «Wake Me Up When September Ends» երգի տեսահոլովակում։

### 2006-2008 թվականներ
ձախից|մինի|282x282փքս|Վուդը 2007 թվականին
2006 թվականի սեպտեմբերին Վուդը ստացել է *Premiere* ամսագրի մրցանակ։ Նաև 2006 թվականին *[[The Guardian]]* թերթը նրան նկարագրել է որպես *ոչ տարիքով իմաստուն և իր սերնդի լավագույն դերասանուհիներից մեկը*։

Ավելի ուշ` 2006 թվականին, նա խաղացել է Նատալի Ֆինչի դերը 2006 թվականի «Սուր եզրին» կատակերգական-դրամատիկական ֆիլմում։ Ռեժիսոր Ռայան Մերֆիի ֆիլմը, որի գլխավոր դերակատարն Է Անետ Բենինգը, հիմնված է Օգյուստ Բերոուզի հուշերի վրա, որը կիսաինքնակենսագրական պատմություն է Բերոուզի մանկության մասին դիսֆունկցիոնալ ընտանիքում։

2007 թվականի սեպտեմբերին լույս է տեսել Վուդի մասնակցությամբ ևս երկու ֆիլմ` «Իմ հայրը խելագար է» և «Տիեզերքի միջով», վերջինս նրան բերել է Ոսկե գլոբուս և Օսկար մրցանակների անվանակարգեր։

2008 թվականին նա խաղացել է Վադիմ Պերելմանի «Ամբողջ կյանքը աչքերի առաջ» ֆիլմում, որը նկարահանվել է Լաուրա Կասիշկեի համանուն վեպի հիման վրա։ Նույն թվականին նա նկարահանվել է «Ռեստլերը» ֆիլմում, որը Վենետիկի կինոփառատոնում դարձել է Ոսկե առյուծ մրցանակի դափնեկիր լավագույն ֆիլմի համար։

### 2009 թվականից ներկա ժամանակ
մինի|267x267փքս|Վուդը 2009 թվականին
2009 թվականին տեղի է ունեցել Վուդի Ալենի «Թող լինի այն ինչ կլինի» ֆիլմի պրեմիերան, որտեղ Վուդը մարմնավորել է Լարի Դեյվիդի կերպարի երիտասարդ կնոջը։ Ավելի ուշ նա ափսոսանք հայտնեց, որ համաձայնել է այդ դերին և հայտարարեց, որ այլևս չի աշխատելու Ալենի հետ։ 2009 թվականի մայիսին նա խաղացել է Ջուլիետի դերը վեց բարեգործական ներկայացումներում Ռոմեո և Ջուլիետ, բեմադրությունը ղեկավարել է նրա եղբայրը։

2009-2011 թվականներին Վուդը նկարահանվել է «Իսկական արյուն» սերիալում Սոֆի-էն Լեկլերի դերում։ Այնուհետև նա խաղացել է «Դավադիրը» և «Մարտի իդերը» ֆիլմերում։

2013 թվականին թողարկվել է «Վտանգավոր պատրանք» ֆիլմը, որում Վուդը մարմնավորել է Գաբիին։ 2015 թվականին նա նաև հնչյունավորել է Մարիաննային «Տարօրինակ հմայքներ» մուլտֆիլմում։ Հաջորդ տարի նա դարձավ *[[Gucci]]* *Guilty Eau fragrances* բույրի դեմքը։

2016 թվականից խաղում է «Վայրի արևմուտքի աշխարհը» սերիալում։ 2019 թվականի օգոստոսին Վուդը «Թվիթթերում» հայտնել է, որ նրան հրավիրել են ձայնագրել Իդունա թագուհուն «Սառը սիրտը 2» մուլտֆիլմից։ Այն թողարկվել է 2019 թվականի նոյեմբերին։

## Անձնական կյանք
### Հարաբերություններ
Green Day խմբի «Wake Me Up When September Ends» երգի տեսահոլովակում նկարահանվելուց հետո 2005 թվականին Վուդը սկսեց հանդիպել դերասան Ջեյմի Բելի հետ։ Նրանք զույգ դաջվածքներ են արել միմյանց սկզբնատառերով (Վուդի դեպքում` ձախ կոճի «J» տառը)։ Մեկ տարվա հարաբերություններից հետո զույգը բաժանվեց։

2006 թվականի դեկտեմբերից մինչև 2008 թվականի նոյեմբեր Վուդը հանդիպել է երաժիշտ Մերիլին Մենսոնի հետ։ Ավելի ուշ նրանք վերսկսեցին հարաբերությունները և 2010 թվականի հունվարին նշանվեցին։ 2010 թվականի օգոստոսին Վուդը և Մենսոնը խզել են նշանադրությունը։

2011 թվականին Վուդը կատարել է քամինգ աութ որպես բիսեքսուալ և ավելի ուշ *[[Esquire]]* ամսագրին տված հարցազրույցում քննարկել է իր կողմնորոշումը. «Ես պատրաստ եմ ամեն ինչին։ Հանդիպել սիրուն տղայի, հանդիպել սիրուն աղջկա...»։

2011 թվականի ամռանը հայտնի դարձավ, որ Վուդը վերսկսել է հարաբերությունները Ջեյմի Բելի հետ։ Նրանք ամուսնացել են 2012 թվականի հոկտեմբերի 30-ին, իսկ 2013 թվականի հուլիսի 29-ին ծնվել է նրանց որդին` Ջեք Մաթֆին Բելը։ Վուդը տնային ծննդաբերություն է ունեցել, և նա հրապարակավ շնորհակալություն է հայտնել «The Business of Being Born» վավերագրական ֆիլմի հեղինակ Ռիքի Լեյքին` որոշում կայացնելու ոգեշնչման համար։ 2014 թվականի մայիսին Վուդը և Բելը հայտարարեցին բաժանման մասին։

Բաժանվելով Բելի հետ` Վուդը որոշ ժամանակ հանդիպել է դերասանուհի Քեթրին Մեննիգի հետ։

2017 թվականի հունվարին հայտնի է դարձել, որ Վուդը նշանվել է երաժիշտ Զաք Վիլլայի հետ, ով Rebel and a Basketcase երաժշտական խմբի գործընկերն է, սակայն արդեն սեպտեմբերին նրանք խզել էին նշանադրությունը։

### Այլ
2016 թվականին Վուդը *[[Rolling Stone]]* ամսագրին պատմել է, որ նրան երկու անգամ բռնաբարել են։ 2019 թվականի հունվարի 31-ին Վուդը խոստովանել է, որ 22 տարեկան հասակում, տառապելով հետտրավմատիկ սթրեսային խանգարումով, որն առաջացել է մի քանի բռնաբարությունների և խնդրահարույց հարաբերությունների հետևանքով, նա ինքնասպանության փորձ է կատարել և ինքնակամ պառկել բուժման հոգեբուժական կլինիկայում։

## Ֆիլմագրություն

### Նկարահանում տեսահոլովակներում
* 2005 - Green Day («Wake Me Up When September Ends»)
* 2005 - Bright Eyes («At the Bottom of Everything»)
* 2007 - Marilyn Manson («Heart-Shaped Glasses»)
* 2010 - Carney («Love Me Chase Me»)
* 2010 - Marilyn Manson («»)
* 2012 - Էվան Ռեյչել Վուդ («I’d Have You Anytime»)
* 2015 - Brandon Flowers («Can’t Deny My Love»)
* 2019 - Բեք («»)
* 2020 - Chevy Mustang («Can I Be Your Friend ft. Evan Rachel Wood»)
* 2021 - Բեն Բարնս («11:11»)

## Մրցանակներ և անվանակարգեր
Թվարկված են հիմնական մրցանակներն ու անվանակարգերը։ Մրցանակների ամբողջական ցուցակը` IMDb.com

## Ծանոթագրություններ

## Արտաքին հղումներ

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ